તેમ છતાં આ મુદ્દે હાલ વિવાદ અને કચવાટ ચાલી રહ્યો છે. બળુકું ઈઝરાયેલ તેની આસપાસના આરબ દેશોને પસંદ નથી એ આખી દુનિયા જાણે છે. એ જ કારણે તુર્કીએ પોતાના દેશમાંથી તાબડતોબ ઈઝરાયેલના રાજદૂતને હાંકી કાઢ્યા છે. તો બીજી તરફ દુનિયામાં એક તરફી માનવઅધિકારનો ઠેકો ધરાવતા જીનિવાએ અમેરિકી દૂતાવાસનો વિરોધ કરી રહેલા હિંસક દેખાવકારોનાં મૃત્યુની તપાસ માટે તપાસ પંચ પણ રવાના કરી દીધું છે. જોર્ડન, જે જેરુસલેમના અમુક હિસ્સા ઉપર કબજો ધરાવે છે તેણે પણ અમેરિકી દૂતાવાસના મુદ્દે યુએનમાં વાંધા-વિરોધ નોંધાવી દીધા છે.